Diari Oficial de la Generalitat Valenciana


Sumari del DOGV 1365, del 17-08-1990 (1990/818492)

DECRET 140/1990, de 30 de juliol, del Consell de la Generalitat Valenciana, pel qual se segrega parí del terme municipal d'Almoradí (Alacant) per a constituir un municipi independent amb la denominació de los Montesinos.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/30/140/dof/vci/html**

### Dades del document

Número de DOGV
:   1365

Data del DOGV
:   17-08-1990

Secció del DOGV
:   DISPOSICIONS GENERALS

Número del document
:   1990/818492


Data del document
:   30-07-1990

Organisme emissor
:   Conselleria d'Administració Pública

Tipus de document
:   Decret

Decret 140/1990, de 30 de juliol, del Consell de la Generalitat Valenciana, pel qual es segrega part del terme municipal d'Almoradí (Alacant) per a constituir un Municipi independent amb la denominació de los Montesinos.  
L?Ajuntament d'Almoradí va tramitar voluntàriament expedient de segregació de part del terme municipal, per a constituir un Municipi independent amb la denominació de los Montesinos.  
En aquesta alteració de termes municipals concorren els requisits mínims, tant formals com materials, exigits per la legislació vigent per a la creació d'un nou Municipi. La condició d'enclavament del nucli de los Montesinos que dificulta i encareix la prestació dels serveis municipals acredita la concurrència de motius permanents d'interés públic en la segregació proposada, justificant excepcionalment la creació d'un nou Municipi.  
L?article 31.8 de la Llei Orgànica 5/1982, d?1 de juliol, d'Estatut d?autonomia de la Comunitat Valenciana, atribueix a la Generalitat Valenciana l?alteració de termes municipals, competència que se suma al que disposa l'article 13 de la Llei 7/1985, de 2 d'abril, de Bases de Règim Local, i el Reial Decret 3.318/1983, de 25 d'agost, de traspàs de funcions i serveis de l'Administració de l?Estat a la Generalitat Valenciana en matèria d?Administració Local, facultats aquestes que, mitjançant Decret 10/1985, de 21 de juny, del President de la Generalitat Valenciana, es van assignar al Govern Valencià.  
Per aquesta raó, i d?acord amb el Consell d'Estat, a proposta del Conseller d?Administració Publica i prèvia deliberació del Consell de la Generalitat Valenciana, en sessió celebrada el dia 30 de juliol de 1990,  
DECRETE:  
Article 1  
1. Se segrega part del terme municipal d'Almoradí (Alacant) per a constituir un Municipi independent amb la denominació de los Montesinos i amb capitalitat en el nucli de població de los Montesinos.  
2. El nou terme municipal de los Montesinos inclourà els polígons números 15, 16, 17, 18, 19 i 20 de l?enclavament que el Municipi d'Almoradí té circumdat pel terme d'Algorfa, sense continuïtat, per tant, amb la resta del terme municipal.  
El terme del nou Municipi estarà delimitat pel següent perímetre, segons es troba indicat en la cartografia que es troba en l?expedient:  
Parteix de l?encreuament del Camí d'Orihuela amb el Camí d'Almoradí a San Miguel de Salinas, continuant per aquest darrer fins creuar amb la Carretera de Novelda a Torrevieja. Continua per aquesta Carretera fins trobar la de San Miguel de Salinas a l?Estació de Rojales. Prossegueix per aquesta fins a l?encreuament amb la Carretera a Cartagena. Prossegueix per l?esmentada Carretera fins a l?encreuament amb la denominada Vereda de los Serranos, i la segueix, limitant amb terme de Rojales i posteriorment, amb terme de Torrevieja, fins aconseguir el punt inicial.  
3. L?extensió superficial és d'aproximadament 85209779 m2.  
Article 2  
El Conseller d?Administració Pública nomenarà els membres de la Comissió Gestora del Municipi de los Montesinos que es constituirà en la Casa Consistorial, d'acord amb els resultats de les eleccions municipals, en la Mesa o Meses corresponents al territori segregat.  
Article 3  
Es procedirà a la delimitació del terme municipal dels dos Municipis. També s'aprova la separació patrimonial i l'assignació de deutes i càrregues entre el nou Municipi de los Montesinos i Almoradí, d'acord amb les certificacions que es troben en l'expedient sobre béns municipals ubicats en el territori que es segrega i sobre deutes i càrregues contrets, per a obres i serveis radicats exclusivament a los Montesinos, i actualitzar-les, si cal, al moment de la segregació.  
DISPOSICIO FINAL  
Es faculta la Conselleria d?Administració Pública per a dictar les disposicions que puga exigir el compliment d'aquest decret.  
València, 30 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller d?Administració Pública,   
EMERIT BONO I MARTINEZ


Còpia Permalink ELI